ഹമീദ് കര്സായി അന്താരാഷ്ട്ര വിമാനത്താവളം പ്രവര്ത്തനക്ഷമമാക്കാന് താലിബാന് നീക്കം ഖത്തറില് നിന്നും വിദഗ്ധ സംഘം കാബൂളിലെത്തി കാബൂള്: ഹമീദ് കര്സായി അന്താരാഷ്ട്ര വിമാനത്താവളം കേടുപാടുകള് മാറ്റി പ്രവര്ത്തനസജ്ജമാക്കാന് താലിബാന് നീക്കം. ഇതിനായി ഖത്തറില് നിന്നുള്ള വ്യോമയാന വിദഗ്ധ സംഘം കാബൂളില് എത്തി. സഞ്ചാര സ്വാതന്ത്ര്യപുനഃസ്ഥാപിക്കാനുമാണ് കാബൂള് വിമാനത്താവളത്തിന്റെ പ്രവര്ത്തനം സാധാരണനിലയിലേക്ക് എത്തിക്കാന് താലിബാന് ശ്രമിക്കുന്നതെന്നാണ് സൂചന. ഒഴിപ്പിക്കല് നടപടികള്ക്കിടെ യുഎസ് ഉള്പ്പെടെയുള്ള പാശ്ചാത്യ ശക്തികള് വിമാനത്താവളം നശിപ്പിച്ചുവെന്നാണ് താലിബാന് വക്താവ് അനസ് ഹഖാനി പ്രതികരിച്ചത്. വിമാനത്താവളം പ്രവര്ത്തനക്ഷമമാക്കുന്നതിന് വേണ്ടി വിദഗ്ധരുമായി ഖത്തറില് നിന്നുള്ള വിമാനം കാബൂളില് ലാന്ഡ് ചെയ്തതായി അന്താരാഷ്ട്ര മാധ്യമങ്ങള് റിപ്പോര്ട്ട് ചെയ്തു. താലിബാന്റെ അഭ്യര്ഥന പ്രകാരമാണ് ഖത്തറില് നിന്നുള്ള സംഘം അഫ്ഗാനില് എത്തിയതെന്നും റിപ്പോര്ട്ടുകളുണ്ട്.